Ohio

Ohio [oʊˈhaɪ.oʊ] on Ameerika Ühendriikide osariik.

USA 50 osariigi seas on ta pindalalt 34. Ligi 11,8 miljoni elanikuga on ta osariikide seas elanike arvult 7. ja rahvastiku tiheduselt 10. kohal. Tema pealinn ja suurim linn on Columbus. Linnastutest on Cincinnati linnastu suurem kui Columbuse linnastu, kuid Cincinnati linnastu jääb osalt Ohiost välja Indianasse ja Kentuckysse.

Ohio lipu lõi John Eisenmann 1901. aastal ja see sai osariigi ametlikuks lipuks 1902. Lipp on USA värvides (punane, sinine ja valge) ning sellel on 17 tähte, sest Ohio on USA 17. osariik. See on ainus USA osariigi lipp, mis pole ristkülikukujuline.

Ohio kõige kõrgem punkt on Campbell Hill (472 m). USA osariigi kõrgeimatest tippudest on see 43. kohal ja seda on nimetatud USA osariikide kõrgeimatest tippudest kõige paremini hooldatuks. Kõige madalam punkt on Ohio jõel kohas, kus ta Indiana piiril Ohiost välja voolab (139 m).

Sisemajanduse kogutoodangu poolest oli Ohio 2023. aasta seisuga USA osariikidest 7. kohal, kuid ühe elaniku kohta alles 26. kohal. Infotehnoloogia on Ohios suhteliselt vähe arenenud, aga seal on USA osariikide seas suuruselt kolmas tööstus, sealhulgas suuruselt teine autotööstus. Ohios paiknevad selliste kontsernide peakorterid nagu Procter & Gamble, Goodyear Tyre & Rubber, AK Steel, Timken, Abercrombie & Finch ning Wendy's.

 Asukoht 

Põhjas piirneb Ohio Erie järve ja Michigani osariigiga ning lõunas Kentucky, läänes Indiana, idas Pennsylvania ja kagus Lääne-Virginia osariigiga.

Kogu Ohio osariigi lõuna- ja kagupiiri moodustab Ohio jõgi.

 Ajalugu 

Ohio on Ameerika Ühendriikide osariik alates 1803. aastast.

 Rahvastik 

2010. aasta rahvaloenduse andmetel elas Ohio osariigus 11 536 504 inimest.Census Bureau QuickFacts: Texas, vaadatud 29.04.2019. Elanike arvult on Ohio Ameerika Ühendriikides seitsmes osariik.census.gov vaadatud 4.05.11

 Suuremad linnad 
pisi|Columbus
 Koht Linn Elanike arv (2010)2010.census.gov vaadatud 4.05.11factfinder2.census.gov vaadatud 4.05.11 1.  Columbus  787 033 2.  Cleveland  396 815 3.  Cincinnati  296 943 4.  Toledo  287 208 5.  Akron  199 110 6.  Dayton  141 527 7.  Parma  81 601 8.  Canton  73 007 9.  Youngstown  66 982 10.  Lorain  64 097

 Haldusjaotus 
Osariik jaguneb 88 maakonnaks.

 Viited 

 Välislingid 

 Ohio osariigi koduleht

Kategooria:Ameerika Ühendriikide osariigid